Što Judit gospoja kon tvoje ljeposti
Što Judit gospoja kon tvoje ljeposti,
   ku slavit svis moja ne ima krjeposti?
jer krasan obraz tvoj kad godi gdi pride,
   svak bude reć ovoj: "Eto raj izide";
zač u njem ugleda tej slave zadosti
   koja se još ne da ner tvojoj radosti.
Mnju da vas Izrael ne ima t' prilike,
   Suzana ni Rakel ljeposti tolike.
Vas istok i zapad, spivaje u pjesni,
   slavi tvoj pozor sad i ličci uresni.
Neka te slavi svak, neka te svak služi,
   jer lijepa Abizak tebi se ne druži.
Dim, vas svit uokol ne ima razum tvoj:
   Rebeka ter Mikol pri tvomu zgubi svoj.
Ovo je, Bože moj, na svitu što prave
   krunica od gospoj i venčac od slave.

Hrvatsko 16. stoljeće